
118. “Kung parurusahan Mo sila, 
sila ay Iyong mga alipin. At kung 
patatawarin Mo sila, katotohanang 
Ikaw, tanging Ikaw (O Allah) ang 
Lubos na Makapangyarihan, ang 
Matalino.” 


119. Sasabihin ng Allah: “Ito ang 
Araw na ang mga matatapat ay 
makikinabang mula sa kanilang 
katapatan. Mapapasakanila ang mga 
Hardin (sa Paraiso) na sa ilalim 
nito’y may mga ilog na umaagos - 
sila ay mananahanan doon magpa- 
kailanman. Ang Allah ay nalulugod 
sa kanila at sila rin ay nalulugod sa 
Kanya. Ito ang dakilang tagumpay 
(Paraiso).” 

120. Nasa Allah ang kapamahalaan 
ng mga kalangitan at ng kalupaan at 
ng lahat ng naroroon, at Siya sa 
lahat ng bagay ay may kakayahan. 

makikinabang sa Paraiso bilang gantimpala sa kanilang katapatan sa pagsamba lamang sa Nag- 
iisang Allah. 

sasabi: “Kaluwalhatian sa Iyo (O 
Allah)! Hindi para sa akin ang 
magsabi kung ano ang wala akong 
karapatan (na sabihin). Kung sinabi 
ko man ang gayong bagay, katiya- 
kang batid Mo ito (O Allah). Iyong 
alam kung ano ang nasa aking 
kalooban bagaman hindi ko batid 
kung ano ang nasa sa Iyo. Kato- 
tohanan, Ikaw, tanging Ikaw (O 
Allah), ang Lubos na Nakaaalam sa 
lahat ng nakakubli.” 

117. “Wala akong sinabi sa kanila 
maliban kung ano ang ipinag-utos 
Mo sa akin na sabihin: ‘Sambahin 
ang Allah, ang aking Panginoon at 
inyong Panginoon.’ At ako ay 
naging saksi sa kanila habang ako 
ay kasama nila. Nguni't noong ako 
ay Iyong kinuha, Ikaw (O Allah) 
ang Tagapagmasid sa kanila. At 
Ikaw (O Allah) ang Saksi sa lahat 
ng bagay.” 58 

58 Ipinag-utos ng Allah kay Hesus na sabihin sa tao na wala silang dapat sambahin maliban sa 
Allah. Kaya naman si Hesus ay nagsabi: “Sambahin ang Allah, ang aking Panginoon at inyong 
Panginoon.” Nguni’t nang siya ay kunin ng Allah, ang karamihan na nagsasabing mga tagasunod 
ni Hesus ay nagsibalik sa di-pananampalataya sa pagbibigay katambal sa pagsamba sa Allah. 
Kumatha sila ng mga doktrinang nag-uutos sa tao na sambahin si Hesus at ang kanyang ina 
bukod pa sa Allah. Matapos itakwil ni Hesus ang mga Kristiyanong mapaggawa ng 
kasinungalingan laban sa Allah, tinugon siya ng Allah na ang mga matatapat lamang ang 

katotohanan nga ang sinabi mo sa 
amin, at nang kami na rin ay 
maging mga saksi nito.” 

114. Sinabi ni Hesus, ang anak ni 
Maria: “O Allah, aming Panginoon! 
Padalhan Mo kami ng Ma ’idah 
(isang hapag na may pagkain) mula 
sa langit upang kami ay magkaroon 
ng isang pagdiriwang para sa una at 
sa huli sa amin, at isang Tanda mula 
sa Iyo. At pagkalooban Mo kami ng 
panustos, sapagka't Ikaw (O Allah) 
ang pinakamahusay sa pagbibigay- 
panustos.” 

115. Sinabi ng Allah: “Ibababa Ko 
ito sa inyo, nguni’t sinuman sa inyo 
ang hindi sumampalataya pagkaraan 
nito, magkagayon, parurusahan Ko 
siya ng isang parusang hindi Ko pa 
naipataw sa kaninuman sa 'Alamin 
(sangkatauhan at Jinn).’" 

116. At (tandaan) sa oras na sabihin 
ng Allah (sa Araw ng Muling 
Pagkabuhay): “O Hesus - anak ni 
Maria! Sinabi mo ba sa tao: ‘Sam- 
bahin ninyo ako at ang aking ina 
bilang dalawang diyos bukod pa sa 
Allah’?” Siya (si Hesus) ay mag- 

pagpatay) sa iyo nang dumating ka 
sa kanila na may malinaw na 
patunay, at ang mga di sumasam- 
palataya sa kanila ay nagsabi: “Ito 
ay walang anupaman kundi isang 
hayag na salamangka.” 

111. At nang Ako ay magbigay ng 
pahayag sa Al-Hawariyyun (mga 
disipulo ni Hesus) upang maniwala 
sa Akin at sa Aking Sugo&, sila ay 
nagsabi: “Kami ay naniniwala. At 
sumasaksi na kami ay mga Muslim.” 

112. (Tandaan) nang sabihin ng 
mga disipulo: “0 Hesus - anak ni 
Maria! Makapagpapadala ba sa 
amin ang iyong Panginoon ng isang 
Ma’idah 57 (isang hapag na may 
pagkain) mula sa langit?” Si Hesus 
ay nagsabi: “Matakot sa Allah kung 
kayo ay tunay na nananampalataya.” 

113. Sila’y nagsabi: “Nais lamang 
naming kumain dito (sa hain) at 
bigyan ng kasiyahan ang aming 
puso at upang malaman namin na 

57 Ito ang salaysay hinggil sa Ma’idah na kung saan kinuha ang pamagat nitong ikalimang 
kabanata ng Banal na Qur’an. Ang Ma’idah ay isang hapag na may nakahaing pagkain. Ito 
ay kabilang sa mga tulong at tangkilik na ibinigay ng Allah kay Propeta Hesus. Dininig ng 
Allah ang pagsusumamo ni Hesus na magpadala ng isang hapag na may pagkain, isang 
maliwanag na katibayan at tanda na si Hesus ay Kanyang isinugo. 

110. (At tandaan) Sa oras na sabihin 
ng Allah (sa Araw ng Muling 
Pagkabuhay): “O ‘Isa (Hesus) - anak 
ni Maryam (Maria)! Alalahanin ang 
Aking pagpapala sa iyo at sa iyong 
ina nang itaguyod Kita sa pama- 
magitan ng Ruh-ul-Qudus (Anghel 
Gabriel) upang sa gayo’y makapag- 
salita ka sa tao (mula) sa iyong 
(kamusmusan sa) duyan at sa iyong 
(pagsapit sa) hustong gulang; at 
nang ituro Ko sa iyo ang Aklat, ang 
Hikmah, ang Tawrah (Torah) at ang 
‘Injil (Ebanghelyo); at nang gawin 
mo mula sa luwad ang animo’y 
hugis ibon sa (pamamagitan ng) 
Aking kapahintulutan, at hinipan ito 
at naging isang ibon sa Aking 
kapahintulutan, at nakapagpagaling 
ng mga (isinilang na) bulag, at 
ketongin sa Aking kapahintulutan, 
at nang iyong buhaying muli ang 
patay sa Aking kapahintulutan; at 
nang Aking pigilin ang mga 
Angkan ng Israel (sa balak nilang 

ihahambing sa Iyong walang-hanggang kaalaman. Ang anting kaalatnan ay kung ano iamang ang 
aming nakikita sa kanila at hindi ang lihim ng kanilang mga puso. Ikaw Iamang ang nakababatid 
ng lahat ng bagay - lantad man o lihim. Kaya naman, kung ihahambing ang aming kaalaman sa 
Iyong Kaalaman, ito ay katulad ng wala kaming alam kahit anupaman. 

pagsaksi ay higit na matapat kaysa 
sa kanila, at hindi kami lilihis (sa 
katotohanan), sapagka't kung mag- 
kaganoon, tiyak na kami ay mapa- 
pabilang sa mga makasalanan.” 

108. Sa gay on, ito ang pinakama- 
lapit (sa katotohanan) na ang 
pagsaksi nila (mga di-Muslim) ay 
maging tunay sa uri at anyo nito, o 
di kaya ay mabahala sila na ang 
panunumpa (ng iba) ay tatanggapin 
pagkaraan ng kanilang panunumpa. 
At magkaroon ng takot sa Allah at 
makinig (nang may pagsunod sa 
Kanya). At hindi pinapatnubayan 
ng Allah ang mga mapanghimagsik. 

109. Sa Araw na sama-samang 
titipunin ng Allah ang mga Sugo at 
sasabihin sa kanila: “Ano ang tugon 
na natanggap ninyo (sa inyong mama- 
mayan hinggil sa inyong mga panga- 
ral)”? Sila ay magsasabi: “Wala ka- 
ming kaalaman. Katotohanan, Ikaw 
lamang (O Allah) ang Lubos na 
Maalam sa lahat ng nakakubli.” 56 

S6 Sinabi ng Allah na titipunin Niyang lahat ng Sugo sa pagdating ng Araw ng Pagbabangong- 
Muli. Kanyang tatanungin kung ano ang pagtugon ng kani-kanilang mga nasyon hinggil sa mga 
katuruang ipinangaral nila. Kanilang sasabihin: “Wala kaming kaalaman.” Ang kasagutang ito 
ay nagpapakita lamang ng paggalang sa Allah na ang ibig sabihin: Wala kaming kaalaman kung 

ay naglalakbay sa kalupaan at ang 
sakuna ng kamatayan ay dumating sa 
inyo. Kapwa sila pigilin (ang mga 
magiging saksi) pagkatapos ng Salah. 
At kung kayo ay may alinlangan (sa 
kanilang pagkamakatotohanan), hayaan 
silang kapwa manumpa sa Allah (sa 
pagsasabi) ng: “Kami ay hindi 
naghahangad ng makamundong 
kapakinabangan dito, kahit na siya (ang 
tagapagmana) ay malapit naming 
kamag-anak. Hindi namin itatago ang 
pagsaksi ng Allah, sapagka't kung 
magkagayon, kami ay katiyakang 
mabibilang sa mga makasalanan.” 55 

107. At kung sakaling matuklasang 
nagkasala ang dalawang ito (ng pan- 
daraya o pagnanakaw sa yamang 
ipinamamana) hayaan ang dalawa 
pa upang manindigan bilang kapalit 
nila - dalawang pinakamalapit na 
kamag-anak na nag-aangkin ng 
karapatan (sa pamana). Hayaan silang 
manumpa sa Allah (sa pagsasabi ng): 
“Aming paninindigan na ang aming 

55 Ang pagiging saksi ng mga di-Muslim mula sa Dhimmis (mga hindi Muslim na nasa proteksiyon ng 
pamahalaang Muslim) ay nararapat lamang kunin kapag ang Muslim na nagpapamana ay 
kasalukuyang naglalakbay at walang matagpuang Muslim upang sumaksi sa kanyang gagawing 
pamana. Binibigkas ng mga sasaksi ang “Hindi namin itatago ang pagsaksi ng Allah.” bilang 
pagbibigay ng paggalang at pagpapahalaga sa katuturan ng pagsaksi. (At-Tabari 11:163-164) 

nguni’t inyong ipinagbawal).” Kani- 
lang sinasabi: “Sapat na para sa amin 
ang nakagisnan naming sinusunod 
(na relihiyon at pamamaraan) ng 
aming mga magulang,” kahit walang 
anupamang kaalaman o patnubay 
ang kanilang mga magulang (hinggil 
sa katotohanan). 

105. O kayong mananampalataya! 
Pangalagaan ang inyong mga sarili. 
Walang kapinsalaang maidudulot sa 
inyo ang isang taong naligaw ng 
landas kung inyong susundin ang 
tamang patnubay. Ang pagbabalik 
ninyong lahat ay sa Allah, at pag- 
katapos ay ipababatid Niya sa inyo 
ang tungkol sa dati ninyong gina- 
gawa. 

106. O kayong mananampalataya! 
Kapag ang sinuman sa inyo ay nala- 
lapit na sa kamatayan, at kayo ay 
gagawa ng pamana, magkagayo’y 
kunin ang pagsaksi ng dalawang 
makatarungang tao mula sa inyong 
sariling lipi (sa Islam), o (kung 
walang matagpuan, kumuha ng) 
dalawa sa labas (ng lipi, halimbawa, 
Angkan ng Kasulatan) kung kayo 

102. (Katunayan) nagtanong ng 
ganito ang (isang) pamayanang 
nauna sa inyo, at dahil dito sila ay 
naging di mananampalataya. 

103. Ang Allah ay hindi nagpa- 
simula ng mga bagay na katulad ng 
Bahtrah 51 , o Sa’ibah 51 , o Wasilah 53 , 
o Ham 54 . Nguni’t kumatha ang mga 
di-sumasampalataya ng mga kasinu- 
ngalingan laban sa Allah, at kara- 
mihan sa kanila ay hindi nakauunawa. 

104. At nang sabihin sa kanila: 
“Halina kayo sa ipinahayag ng Allah 
at sa Sugo ([Muhammad^] hinggil 
sa mga hatol na Kanyang ipinahintulot 

/mwog labagin ang mga ito. Nagbawal ng ilang mga bagay, kaya huwag gawin ang mga ito. At 
iniwan ang mga bagay na walang kapasiyahan hindi dahil sa nakaligtaan Niya ang mga ito 
bagkus dahil sa Kanyang Habag sa inyo, kaya huwag magtanong hinggil sa mga ito. (Al- 
Bukhari at Muslim) Sa isa pang Hadith hinggil sa paksang ito, si Propeta Muhammad & ay 
nagsabi: Iwanan ako kung paano ko kayo iniwan (tupdin lamang kung ano ang aking sinabi). 
Yaong mga nauna sa inyo ay nawasak dahil sa marami nilang katanungan at pakikipagtalo sa 
kanilang mga Propeta. (Imam Muslim) 

51 Bahirah: Isang babaeng kamelyo na kusang piningas ang tainga bilang palatandaan na ang 
gatas nito ay inilalaan para sa kapakanan ng mga diyus-diyusan at walang sinumang 
pinahihintulutang gatasin dito. 

52 Sa'ibah: Isang babaeng kamelyo na pinakawalan upang malayang kumain sa pastulan para sa 
kanilang diyus-diyusan at walang anumang dapat ipabuhat dito. 

53 Wasilah'. Isang babaeng kamelyo na pinakawalan para sa mga diyus-diyusan sapagka't ito ay 
nanganak ng babaeng kamelyo sa kanyang una at pangalawang panganganak. 

54 Ham-. Isang lalaking kamelyo na siyang ginagamit sa pagpapalahi na kapag nakalahi na ng 
sampu ay pinakakawalan at hindi na maaaring pabuhatin o sakyan. 

100. Sabihin (O Muhammad^): 
“Hindi magkatulad ang Khabith 
(lahat ng mga masasamang bagay, 
gawa, paniniwala, tao at pagkain) at 
ang Tayyib (lahat ng mabubuting 
bagay, gawa, paniniwala, tao at 
pagkain), kahit na nakabibighani sa 
inyo ang masaganang Khabith 
Kaya magkaroon ng takot sa Allah, 
O taong may pang-unawa upang 
kayo ay maging matagumpay. 

101. O kayong mananampalataya! 
Huwag itanong ang mga bagay na 
kapag naging malinaw ang mga ito 
sa inyo ay maaaring makapagdulot ng 
ligalig sa inyo. Nguni't kung itata- 
nong ninyo ang tungkol sa mga ito 
habang ang Qur ’an ay ipinahahayag, 
ang mga ito ay gagawing malinaw 
sa inyo. Napatawad na ito ng Allah, 
at ang Allah ay Lagi nang Mapagpa- 
tawad, ang Lubos na Mapagpa- 
umanhin. 50 

sa Kanya. Higit Siyang maawain sa paggawad ng Kanyang patawad kaysa parusahan sila sa kasalanang 
kanilang pinagsisihan. Binibigyang-babala ng Allah ang tao sa pamamagitan ng pagsasabing walang 
tungkulin ang Propeta^ malibang iparating ang Mensahe. Pagkaraan nito’y nasa Allah na ang 
pagbibigay ng gantimpala sa mga tumalima at ang paggawad ng parusa sa mga tumalikod. 

50 Naitala nina Imam Bukhari at Imam Muslim na ang Propeta® ay nagsabi: Ang Allah ay nag- 
utos ng ilang tungkulin, kaya huwag isantabi ang mga ito. Nagtakda ng mga hangganan, kaya 

{Dhul-Qa’dah, Dhul-Hijjah, Muhar- 
ram, at Rajab) at ang mga hayop na 
iniaalay at ang mga nasasabitan ng 
kuwintas na bulaklak, upang inyong 
malaman na batid ng Allah ang 
lahat ng nasa mga kalangitan at 
lahat ng nasa kalupaan, at (upang 
inyong malaman na) ang Allah ay 
Lubos na Maalam sa bawa’t isa at 
sa lahat ng bagay. 48 

98. Dapat ninyong malaman na ang 
Allah ay mahigpit sa pagpataw ng 
parusa (sa mga sumusuway sa 
Kanya), at (gayundin) ang Allah ay 
Lagi nang Mapagpatawad, ang 
Mahabagin. 

99. Ang tungkulin ng Sugo (na si 
Muhammad^) ay upang maghatid 
(ng Mensahe). At batid ng Allah 
ang lahat ng inyong inihahayag at 
ang lahat ng inyong itinatago. 49 

48 Ginawa ng Allah ang Ka 'bah, ang Sagradong Bagay, na isang kanlungan ng kaligtasan sa mga 
taong walang pinuno upang hadlangan ang mga malalakas sa pang-aabuso sa mga mahihina, 
upang pigilin ang mga masasama sa pang-aapi sa mga mabubuting tao, at ang pagsanggalang sa 
naaapi laban sa mga mapang-api. Sa pagsagawa ng Hajj, ang mga iniaalay na hayop at mga taong 
nasasabitan ng mga bulaklak sa leeg ay nagsisilbing tanda ng kaligtasan sa kanila. Isang 
tradisyong iginagalang ng mga Arabo bago pa man dumating ang Islam sa kanila. 

49 Ang Allah na may ganap na kaalaman sa anumang nasa mga kalangitan at sa kalupaan, na 
nababatid ang mga gawa ng tao maging ito ay lantad o lihim, ay mahigpit sa parusa sa sinumang 
sumuway at lumabag sa Kanya Pinatatawad din Niya ang kasalanan ng sinumang tumalima at magsisi 

dalawang makatarungang tao na 
nabibilang sa inyo. O dapat siyang 
magpakain ng mga dukha bilang 
kabayaran, o ang katumbas nito sa 
pag-aayuno, upang kanyang madama 
ang bigat ng kanyang ginawa. Pina- 
tawad ng Allah kung ano ang naka- 
lipas, nguni't sinuman ang muling 
gumawa nito, igagawad ng Allah 
ang parusa sa kanya. At ang Allah 
ay Lubos na Makapangyarihan, Lubos 
na May-Kakayahan sa Pagpaparusa. 

96. Ipinahihintulot sa inyo ang 
panghuhuli (ng isda) sa tubig (o sa 
dagat) at ang gamit nito bilang pag- 
kain para sa inyong kapakinabangan 
at sa mga naglalakbay. Nguni’t ipi- 
nagbabawal ang pangangaso sa mga 
hayop sa lupa hangga't kayo ay nasa 
kalagayan ng Ihram (para sa Hajj o 
‘ Umrah). At magkaroon ng takot sa 
Allah kung Kanino kayo titipuning 
muli. 

97. Ginawa ng Allah ang Ka'bah, 
ang Sagradong Bahay, isang kan- 
lungan ng kaligtasan at kapakina¬ 
bangan para sa sangkatauhan. At 
gayundin ang mga Banal na Buwan 

94. kayong mananampalataya! 
Katiyakang susubukan kayo ng 
Allah ng isang bagay (hinggil) sa 
mga hayop na hinuhuli sa 
pangangaso na sadyang kaya 
ninyong abutin sa inyong mga 
kamay at ng inyong mga sibat, 
upang masubok ng Allah kung sino 
ang may takot sa Kanya (maging) 
sa nakatago (man o nakalantad). At 
sinumang lumabag pagkaraan nito, 
sa kanya ay may masakit na parusa. 

95. O kayong mananampalataya! 
Huwag pumatay ng hayop (sa 
pangangaso) habang kayo ay nasa 
kalagayan ng Ihram (para sa Hajj o 
4 Umrah ), at sinuman ang sadyang 
pumatay nito, ang kabayaran ay isang 
pag-aalay ng hayop, na dadalhin sa 
Ka'bah, na katumbas ng kanyang 
pinatay ayon sa napagpasiyahan ng 

pagkalasmg hanggang sa (dumating ang kalagayang) maunawaan ninyo (ang kahulugan) ng 
inyong binibigkas. Kaya naman, ang mga tao ay ginawa nilang uminom nang higit na maaga 
bago dumating ang pagdarasal upang sa gayo’y mawala ang kanilang kalasingan bago sumapit 
ang oras ng pagdarasal. Isang mahigpit na talata ang ipinahayag ng Allah pagkaraan nito, ang 
talata 90 at 91 na nasa itaas. Kaya sila ay nagsabi: O Allah, kami ay magsisipagtigil na! 
Pagkaraan, may ilang tao ang nagtanong: O Sugo ng Allah, ang ilan sa amin ay namatay na 
habang sila ’y umiinom ng alak at nagsusugal - na ayon sa Allah ay mga gawain ni Satanas? Sa 
gayon ay ipinahayag ng Allah ang talata 93 sa itaas: Yaong mga mananampalataya at gumagawa 
ng mabubuti, wala silang pagkakasala sa anumang kanilang nakain (noong nakaraan), kung sila 
ay may takot sa Allah at nananampalataya at gumagawa ng mabubuti... 

tumalikod (sa kautusan), dapat nin- 
yong malaman na tungkulin ng 
Aming Sugo^ na iparating lamang 
(ang Mensahe) sa pinakamaliwanag 
na paraan. 46 

93. Yaong mga mananampalataya 
at gumagawa ng mabubuti, wala 
silang pagkakasala sa anumang kani- 
lang nakain (noong hindi pa ipinag- 
bawal ang alak at sugal), kung sila 
ay may takot (sa Allah) at nanam- 
palataya at gumawa ng mabuti, at 
(sa muli) kung sila ay may takot (sa 
Allah) at nanampalataya at gumawa 
ng mabuti, at (sa muli) kung sila ay 
may takot at nagpakabuti. (Tunay 
na) Minamahal ng Allah ang mga 
nagpakabuti. 47 

46 Binibigyang-babala ng Allah ang tao sa pamamagitan ng pagsasabing walang tungkulin ang 
Propeta® malibang iparating ang Mensahe. Pagkaraan nito’y nasa Allah na ang pagbibigay ng 
gantimpala sa mga tumalima at paggawad ng parusa sa mga tumalikod. 

47 Naitala ni Imaam Ahmad na si Abu Hurayrah ay nagsabi: May tatlong yugto ang pagbabawal 
ng Khamr (nakalalasing at nakalalango). Noong lumikas si Propeta Muhammad® patungong 
Medina, ang mga tao ay umiinom ng alak at nagsusugal, kaya tinanong siya hinggil sa mga ito. 
Ipinahayag ng Allah ang talata 219 ng kabanata Al-Baqarah: Tinatanong ka nila tungkol sa 
Khamr (nakalalasing) at Maysir (sugal). Sabihin: Sa mga ito ay may malaking kasalanan at may 
ilang kapakinabangan sa tao. Nguni’t ang kasalanan ay higit kaysa sa kapakinabangan. Ang 
mga tao ay nagsabi: Ang alak at sugal ay hindi ipinagbawal sa atin. Kaya sila ay nagpatuloy sa 
pag-inom ng alak. Isang araw sa oras ng Salah ng Magrib, ang nangunguna (Imaam) sa 
pagdarasal ay nagkamali-mali at nagkahalo-halo ang kanyang pagbabasa ng isang talata ng 
Quraan. Pagkaraan nito ay ipinahayag ng Allah ang talata 43 ng Kabanata An-Nisaa’: O kayong 
nananampalataya! Huwag magtungo sa Salah (pagdarasal) kung kayo ay nasa kalagayan ng 

90. O kayong mananampalataya! 
Ang Khamr (lahat ng bagay na 
nakalalasing) 44 , at ang Maysir (sugal), 
at ang Ansdb (mga hayop na iniaalay 
sa mga diyus-diyusan), at ang Azlam 
(palasong ginagamit sa pagpapasiya) 
ay pawang mga karumal-dumal na 
gawain ni Satanas. Kaya iwasan ang 
mga ito upang kayo ay maging 
matagumpay. 

-T-A*'b 

91. Nais lamang ni Satanas ang 
maghasik ng poot at suklam sa 
pagitan ninyo sa (pamamagitan ng) 
Khamr 45 (mga inuming nakalalasing) 
at Maysir (sugal), at upang pigilin 
kayo sa pag-alaala sa Allah at sa 
pagdarasal. Magkagayon, hindi ba 
kayo magsisipag-iwas? 

pj J} if- 

Q&p 

92. At sundin ang Allah at sumu- 
nod sa (Kanyang) Sugo (Muham¬ 
mad^), at mag-ingat (at umiwas sa 
mga ipinagbawal). At kung kayo ay 

l>1> ijjjvt) Jj-JI sit 

44 Naitala ni Imaam Muslim na si Ibn Omar ay nagsalaysay na si Propeta Muhammad^ ay 
nagsabi: Lahat ng nakalalasing (nakalalango) ay Khamr, at ang lahat ng nakalalasing ay 
bawal... (Muslim) 

45 Si Propeta Muhammad® 1 ay nagsabi: Isinumpa ang Khamr, at gayundin ang sinumang 
umiinom nito, naghahain nilo, nagtitinda nito, bumibili nito, nagdadala nito, nagpapadala nito, 
nagluluto (gumagawa) nito, nagpapagawa nito, at gumagamit sa kinita mula sa pagtitinda nito. 
(Abu Dawud) 

88. At kumain ng mga bagay na 
ipinagkaloob ng Allah sa inyo, ipina- 
hintulot at mabuti. At matakot sa 
Allah kung Kanino kayo naniniwala. 

89. Hindi kayo parurusahan ng 
Allah sa inyong mga binibitiwang 
sumpa nang hindi sinasadya, nguni't 
parurusahan Niya kayo sa inyong 
mga sinasadyang sumpa. Ang kaba- 
yaran nito ay magpakain ng sampung 
mga dukha, sa katamtamang sukat 
na ipinakakain ninyo sa inyong mga 
pamilya; o bihisan sila; o magpalaya 
ng isang alipin. At sinumang hindi 
kayang gawin alinman dito, magka- 
gayo’y kailangan siyang mag-ayuno 
ng tatlong araw. Iyon ang 
kabayaran para sa mga sinasadyang 
sumpa kapag kayo ay nanumpa. At 
pangalagaan ang inyong mga 
sumpa. Sa ganito ginagawang 
maliwanag ng Allah ang Kanyang 
mga Talata upang kayo ay maging 
mapagpasalamat. 

84. “At bakit hindi kami mani- 
niwala sa Allah at sa katotohanang 
dumating sa amin? At ninanais 
naming tatanggapin kami ng aming 
Panginoon (sa Paraiso) kasama ng 
mga matutuwid.” 

85. At dahil sa mga sinabi nila, 
ginantimpalaan sila ng Allah ng mga 
Hardin (Paraiso) na sa ilalim nito ay 
may mga ilog na umaagos. Na sila ay 
mananahanan doon magpakailanman. 
Ganito ang gantimpala sa mga ma- 
paggawa ng kabutihan. 

86. Nguni’t yaong tumanggi sa 
pananampalataya at pinasinunga- 
lingan ang Aming mga Tanda, sila 
ang mga mananahanan sa Apoy 
(Impiyerno). 

87. O kayong mananampalataya! 
Huwag ipagbawal ang mga mabu- 
buting bagay na ipinahintulot ng 
Allah sa inyo. At huwag magsi- 
paglabag. Katotohanan, hindi naii- 
bigan ng Allah ang mga lumalabag. 

82. (Katotohanan), inyong mata- 
tagpuan sa mga taong may matinding 
pagkapoot sa mga mananampalataya 
ay ang mga Hudyo 42 at yaong mga 
sumasamba sa mga diyus-diyusan. 

At inyong matatagpuan ang pinaka- 
malapit sa pagmamahal sa mga mana¬ 
nampalataya ay yaong nagsasabing: 

“Katotohanan! Kami ay mga Kristi- 
yano.” Ito ay dahil kabilang sa 
kanila ay mga pari at monghe, at 
sila ay hindi mapagmalaki. 43 

83. At kapag sila ay nakikinig sa 
ipinahayag sa Sugo (Muhammad^), 
inyong makikita ang kanilang mga 
mata na nag-uumapaw sa luha dahil 
sa katotohanang kanilang nakilala (at 
tinatanggap). Sila ay nagsasabing: 

“Panginoon namin! Kami ay nanini- 
wala, kaya itala kami na kabilang sa 
mga saksi.” 

42 Isang paglalarawan sa mga Hudyo, sapagka’t ang kanilang kawalan ng pananampalataya ay 
dahil sa mga panghihimagsik, pagsuway, pagsalungat sa katotohanan, pagmamaliit ng kapuwa, 
at paghamak sa mga paham. Dahil dito’y pinagpapatay nila ang karamihan sa kanilang mga 
Propeta, at tinangka rin nilang patayin si Propeta Muhammad^ nang maraming beses. Maliban 
pa rito’y kanilang hinihimok ang mga katulad nila mula sa mga sumasamba sa mga diyus-diyusan 
na salungatin at labanan ang Propeta^. 

43 Ito ay nauukol sa mga tagasunod ni Hesus at sa ‘Injil (Ebanghelyo ni Hesus). Ang mga taong ito ay 
pangkaraniwang higit na mapagpahintulot sa Islam at sa mga Muslim dahil sa habag at kabaitan sa 
kanilang puso na nakamit nila sa pamamagitan ng ilang bahagi ng dalang mensahe ni Propeta Hesus. 

79. Sila’y dati nang hindi nagba- 
bawal sa isa't isa sa kasamaang kani- 
lang ginawa. Tunay na napakasama 
ng kanilang ginagawa noon. 

80. Iyong makikita na ang kara- 
mihan sa kanila ay kinukuhang 
£ Auliya’ (kapanalig, tagapagtanggol, 
tagatulong) ang Kuffar (mga suma- 
samba sa mga diyus-diyusan). Sad- 
yang napakasama ang (mga gawaing) 
ipinakita nila na ikinapoot ng Allah 
sa kanila, at sa kaparusahan sila 
mananatili. 41 

81. At kung naniwala lamang sila 
(nang may katapatan) sa Allah, at sa 
Propeta (Muhammad &), at sa 
ipinahayag sa kanya (ang Qur’an ), 
kailanma’y hindi nila kinuha sila 
{Kuffar [mga sumasamba sa mga 
diyus-diyusan]) bilang ‘Auliya ’ (ka¬ 
panalig, tagapagtanggol at tagatu¬ 
long). Nguni’t karamihan sa kanila 
ay mga (taong) mapanghimagsik. 

41 Ang talatang ito ay nauukol sa mga mapagkunwari sa pagbibigay nila ng katapatan at 
pagtaguyod sa mga di nananampalataya sa halip na ibigay ito sa mga mananampalataya. Ang 
kasamaang ito ang nagdala sa kanila sa poot ng Allah na mananatili sa kanila hanggang sa Araw 
ng Paghuhukom. 

(sa lahat ng inyong sinasabi), ang 
Lubos na Maalam (sa lahat ng 
inyong ginagawa).” 


77. Sabihin (O Muhammad^): “O 
Angkan ng Kasulatan (Hudyo at 
Kristiyano)! Hu wag lumagpas sa 
hangganan ng inyong pananam- 
palataya hinggil sa katotohanan, at 
huwag sumunod sa mga walang 
kabuluhang hangarin ng mga taong 
nangaligaw noon (sanhi ng kanilang 
pagmamalabis) at iniligaw ang 
karamihan, at inilihis (ang kanilang 
sarili) sa Tuwid na Landas.” 

78. Yaong mga di nananampa- 
lataya mula sa Angkan ng Israel ay 
isinumpa (sa pamamagitan) ng dila 
ni Dawud (David) at (ng dila) ni 
‘Isa (Hesus) na anak ni Maryam 
(Maria). Iyon ay sa dahilang sila ay 
sumuway (sa Allah at sa mga 
Sugo) at lagi nang lumalabag (sa 
hangganan). 40 

40 Matagal nang isinumpa ng Allah ang mga di sumasampalataya sa mga Angkan ng Israel. Ang 
katotohanang ito ay ipinahayag sa Kanyang mga Propeta na sina David at Hesus. Sila ay 
Kanyang isinumpa sa kanilang pagsuway sa Kanya at pagmamalabis laban sa Kanyang mga 
nilikha. Naitala ni Al-‘Awfi na si Ibn ‘Abbas ay nagsabi: “Isinumpa sila sa Torah, sa Ebanghelyo, 
saPsalmo at sa Furqan (Qur’ari)'' 

sa kanila. 


74. Hindi ba sila magsisisi sa Allah 
at humingi ng Kanyang Kapata- 
waran? Sapagka't ang Allah ay Lagi 
nang Mapagpatawad, ang Mahabagin. 

75. Ang Messiah [‘Isa (Hesus)], na 
anak ni Maryam (Maria), ay hindi 
hihigit sa isang Sugo, (katulad ng) 
maraming Sugong nagsipanaw na 
nauna sa kanya. Ang kanyang ina 
(Maryam [Maria]) ay isang 
Siddiqah (naniniwala sa Salita ng 
Allah nang may lubos na tiwala). 
Kapwa sila kumakain. 39 Masdan 
kung paano Namin ginagawang 
malinaw ang mga Talata sa kanila. 
Sa kabila nito’y masdan kung paano 
sila nangaligaw (sa katotohanan). 

76. Sabihin (O Muhammad^): 
“Paano kayo sasamba bukod pa sa 
Allah ng anumang walang kaka- 
yahang makapagdulot ng pinsala, ni 
hindi makapagbigay ng kapakina- 
bangan sa inyo? Nguni’t ang Allah 
ang Siyang Lubos na Nakaririnig 

39 Ipinahayag ng Allah na sina Hesus at ang kanyang ina ay kapuwa nangangailangan ng pagkain 
at tumutugon sa tawag ng kalikasan katulad ng sino pa mang tao. Sa kabila ng ganitong 
napakalinaw na paliwanag, patuloy pa rin ang maraming Kristiyano sa lihis nilang paniniwala na 
sina Hesus at Maria ay may angking pagka-diyos at sila ay patuloy nilang sinasamba. 


39 





72. Katiyakan, naging di nananam- 
palataya ang sinumang nagsasabing: 
“Ang Allah ay ang Messiah [‘Isa 
(Hesus)] na anak ni Maryam 
(Maria).” Sa katunayan, ang 
Messiah [‘Isa (Hesus)] ay nagsabi: 
“O Angkan ng Israel! Sambahin 
ang Allah, ang aking Panginoon at 
inyong Panginoon.” Katotohanan, 
sinumang magtayo ng katambal (sa 
pagsamba) sa Allah, magkagayo’y 
ipinagbawal sa kanya ng Allah ang 
Paraiso, at ang Apoy (Impiyemo) 
ang kanyang magiging tahanan. At 
walang mga tagatulong para sa mga 
mapaggawa ng masama. 

73. Katiyakan, naging di nananam- 
palataya ang sinumang nagsasabing: 
“Ang Allah ay ikatlo sa tatlo.” 38 Sa 
katunayan, walang tunay na Diyos 
na dapat sambahin maliban sa Isang 
‘Ildh (Allah). At kung hindi sila titigil 
sa kanilang sinasabi, katotohanan, 
isang napakasakit na parusa ang ma- 
lalasap ng mga di nananampalataya 

38 “Ang Allah ay ikatlo sa tatlo.” Ang pahayag na ito ay nauukol sa mga Kristiyano na naniniwala 
sa doktrina ng Trinidad, na ang diyos ay may tatlong persona. Sinumang maniwala rito ay 
itinakwil niya ang Pahayag na ipinadala ng Allah kay Hesus at kay Muhammad® at maging sa 
iba pang naunang mga Propeta. 


38 






(sa Kabilang Buhay). 

70. Katotohanan, Aming tinanggap 
ang tipan ng mga Angkan ng Israel 
at nagpadala ng mga Sugo sa 
kanila. Sa tuwing may dumating na 
Sugo sa kanila na may dalang hindi 
nila ninanais, - tinawag nilang mga 
sinungaling ang isang pangka't sa 
kanila (mga Sugo), at ang iba 
naman (sa mga Sugo) ay kanilang 
pinagpapatay. 

71. At ang akala nila ay walang 
pagsubok (o kaparusahan) na dara- 
ting, kaya sila ay naging bulag at 
bingi (sa katotohanan). Nguni’t 
pagkaraan nito ay nilingon sila ng 
Allah (nang may kapatawaran). 
Gayon pa man marami sa kanila 
ang naging bulag at bingi (sa 
katotohanan). At ang Allah ang 
Lubos na Nakakikita sa anumang 
kanilang ginagawa. 

pinapatnubayan ng Allah ang mga 
taong hindi sumasampalataya. 

68. Sabihin (O Muhammad^): “O 
Angkan ng Kasulatan (Hudyo at 
Kristiyano)! Wala kayong anupaman 
(kahit katiting na pananampalataya) 
hangga’t hindi kayo sumunod sa 
Tawrah (Torah), at sa 'Injil 
(Ebanghelyo), at sa ipinadala sa 
inyo (ngayon - ang Qur'an) mula sa 
inyong Panginoon.” Katotohanan, 
ang Kapahayagang dumating sa iyo 
(O Muhammad mula sa iyong 
Panginoon (Allah) ay lalong 
nagpalala sa karamihan sa kanila sa 
paghihimagsik at kawalan ng pana¬ 
nampalataya. Magkagayon! Huwag 
malumbay sa mga taong di nanam- 
palataya. 

69. Katiyakan, yaong mga (sumu¬ 
nod at) naniwala (sa Banal na 
Qur'an ), at yaong mga Hudyo (na 
naniwala at sumunod sa Tawrah), at 
ang mga Sabyan, at ang mga Kris¬ 
tiyano (na naniwala at sumunod sa 
i Injil) - sinuman sa kanila ang nani¬ 
wala sa Allah at sa Huling Araw, at 
gumawa ng kabutihan, sa kanila ay 
walang pangamba at kalungkutan 

65. At katotohanan! Kung ang 
Angkan ng Kasulatan (Hudyo at 
Kristiyano) ay naniwala lamang (sa 
iyo O Muhammad^) at nagkaroon 
ng Taqwa (takot) sa Allah, tunay na 
Aming papawiin ang mga kasalanan 
nila at tatanggapin sila sa mga 
Hardin ng Kasiyahan (sa Paraiso). 

66. At katotohanan! Kung sinunod 
lamang nila ang Tawrah (Batas), at 
ang i Injil (Ebanghelyo), at ang ipi- 
nadala (ngayon) sa kanila (ang 
Qur'an ) mula sa kanilang Panginoon, 
tiyak na sila ay makatatanggap ng 
biyaya mula sa itaas nila (langit) at 
mula sa ilalim ng kanilang mga paa 
(lupa). Sa kanila’y may pamayanang 
nasa tamang landas (na sinusunod 
ang katuruan ng Batas [Torah]), 
nguni't karamihan sa kanila ay 
gumagawa ng kasamaan. 

67. O Sugo^! Iparating ang anu- 
mang ipinahayag sa iyo mula sa 
iyong Panginoon. At kung hindi mo 
(ito) maisagawa, samakatuwid hindi 
mo naiparating ang Kanyang Men- 
sahe. At pangangalagaan ka ng 
Allah (laban sa panganib) mula sa 
sangkatauhan. Katotohanan, hindi 

64. At sinasabi ng mga Hudyo: “Ang 
kamay ng Allah ay nakagapos.” 
Maigapos nawa ang kanilang mga 
kamay, at mapasakanila ang sumpa 
dahil sa kanilang mga pinagsasabi 
(na hindi gumugugol para sa kanila 
ang Allah ng anuman mula sa 
Kanyang biyaya). O hindi! Bagkus 
bukas (at) nangakalahad nang 
malawak ang dalawa Niyang Kamay. 
Siya ay gumugugol nang ayon sa 
Kanyang naisin. Katotohanan, ang 
Kapahayagang dumating sa iyo (O 
Muhammad^) mula sa iyong Pangi- 
noon (Allah) ay laiong nagpalala sa 
karamihan sa kanila sa paghihimagsik 
at kawalan ng pananampalataya. 
Aming inilagay sa pagitan nila ang 
pagkasuklam at pagkapoot (sa isa’t 
isa) hanggang sa Araw ng Muling 
Pagkabuhay. Sa tuwing pinagniningas 
nila ang apoy ng digmaan (laban sa 
Propeta^), pinapawi ito ng Allah; 
at sila ay lagi nang nagsusumikap sa 
paggawa ng kasamaan sa kalupaan. At 
hindi mamahalin ng Allah ang Mufsidicn 
(mga gumagawa ng kasamaan). 

higit na malayo ang pagkaligaw sa 
Matuwid na Landas.” 


61. Kapag sila ay dumating sa inyo, 
sila’y nagsasabi: “Kami ay nani- 
niwala.” Nguni't ang katotohana’y 
pumapasok silang hindi naniniwala 
at ganoon din naman sa kanilang 
paglabas. Batid ng Allah ang lahat 
ng kanilang inililihim. 

62. At iyong makikita na kara- 
mihan sa kanila ay nagpapaligsahan 
(nagmamadali) sa (paggawa ng) kasa- 
lanan at pagsuway, at kumakain ng 
mga ipinagbabawal na mga bagay. 
Sadyang napakasama ang kanilang 
ginagawa. 

63. Bakit nga ba hindi sila pag- 
bawalan ng mga Rabbi (maaalam 
na may katungkulan) at mga ‘Ahbar 
(paham sa kanila) sa pagsasabi ng 
mga masasamang salita at sa pagkain 
ng mga bagay na ipinagbabawal. 
Sadyang napakasama ang kanilang 
ginagawa (sa di pagganap sa kanilang 
tungkulin). 

Allah kung kayo nga ay tunay na 
mananampalataya. 

58. At kapag inyong ipinahahayag 
ang (‘ Adhan ) panawagan para sa 
Salah, ginagawa nila itong tampulan 
ng pangungutya at katatawanan, ito 
ay sa dahilang sila ay mga taong 
hindi nakauunawa. 

59. Sabihin: “O Angkan ng Kasu- 
latan (Hudyo at Kristiyano)! Kami 
ba ay inyong pinipintasan nang 
walang kadahilanan maliban na 
kami ay naniniwala sa Allah, o 
kaya’y hinggil sa ipinadala sa amin 
at sa naunang ipinadala noon, at 
dahil ba sa karamihan sa inyo ay 
mga mapanghimagsik?” 

60. Sabihin (O Muhammad^): 
“Sasabihin ko ba sa inyo ang mga 
bagay na higit na masama kaysa 
rito, kaugnay (ito) ng kabayaran 
mula sa Allah? Yaong natamo ang 
sumpa ng Allah at ng Kanyang 
poot, at yaong Kanyang binago ang 
anyo at ginawang mga unggoy at 
baboy, at yaong sumamba sa 
Taghut (mga diyus-diyusan); sila 
ang pinakamasama sa katayuan, at 

kakaloob sa sinumang Kanyang naisin. 
At ang Allah ay May-Kasapatan sa 
pangangailangan ng Kanyang mga 
nilikha, ang Lubos na Maalam. 

55. Katotohanan, ang inyong Wait 
(tagapagtanggol at tagatulong) ay 
ang Allah, at ang Kanyang Sugo^ 
at ang mga mananampalataya - 
yaong mga nagsasagawa ng Salah, 
at nagbibigay ng Zakah at sila ay 
yumuyuko (sa pagtalima). 

56. At sinumang manalig (tumang- 
gap) sa Allah, sa Kanyang Sugo^, 
at sa mga mananampalataya, kung 
gayon, katiyakang ang pangkat (ka- 
kampi) ng Allah ang magtatagumpay. 

57. O kayong mananampalataya! 
Huwag kunin bilang ‘Auliya - (kapa- 
nalig, tagapagtanggol at tagatulong) 
yaong nagtuturing sa inyong pana- 
nampalataya (relihiyon) nang may 
pangungutya at katatawanan (na tila 
laruan) - mula sa mga naunang 
tumanggap ng Banal na Kasulatan 
kaysa sa inyo, at maging ang Kuffar 
(mga sumasamba sa mga diyus- 
diyusan). At magkaroon ng takot sa 

kanilang sarili. 37 

53. At magsasabi ang mga mana- 
nampalataya: “Sila ba yaong mga 
taong sumumpa ng isang malakas 
na panunumpa sa (Ngalan ng) Allah 
na sila ay kabilang sa inyo (sa pananam- 
palatayang Islam)?” Mawawalan ng 
saysay ang lahat (ng mabubuti) nilang 
gawa, at sila ay naging mga talunan. 

54. O kayong mananampalataya! 
Sinuman sa inyo ang tumalikod sa 
kanyang pananampalataya (Islam), 
papal itan (sila) ng Allah ng mga 
taong Kanyang mamahalin at sila ay 
magmamahal sa Kanya; na mapag- 
kumbaba sa mga mananampalataya, 
mahigpit sa mga tumanggi ng pana¬ 
nampalataya (Islam), nakikipaglaban 
sa Landas ng Allah, at kailanma’y 
hindi natatakot sa mga panunumbat 
ng mga mapanumbat. Ito ang pagpa- 
pala ng Allah na Kanyang ipag- 


“Yaong may sakit sa kanilang puso” ay nauukol sa mga taong may pag-aalinlangan sa mga 
Salita ng Allah, may pag-aatubili at pagkukunwari sa kanilang puso. Sila’y nagmamadali sa pag- 
alok ng pakikipagkaibigan at pakikianib sa mga di nananampalataya maging lantad man o lihim. 
Kanilang ikinakatwiran na maaaring manalo ang mga ito laban sa mga Muslim kaya higit na may 
kapakinabangan ang kanilang pakikipagkaibigan sa kanila. Nguni’t ang Allah ay nagbigay ng 
tagumpay sa mga Muslim nang masakop nila ang Makkah, at nalantad ang pagkukunwari ng ilan 
sa mga nagsasabing sila ay kabilang sa mga Muslim. 

may katiyakan at maliwanag) sa 
mga taong may matatag na 
pananampalataya. 

51. O kayong mananampalataya! 
Huwag kunin ang mga Hudyo at 
Kristiyano bilang ‘ Auliya’ (kapa- 
nalig, tagapagtanggol o tagatulong). 
Sila ay ‘ Auliya’ sa isa't isa. At 
sinuman sa inyo ang makipagkai- 
bigan sa kanila, kung gayon, tunay 
na siya ay isa sa kanila. Katotohanan, 
ang Allah ay hindi nagbibigay ng 
patnubay sa mga mapaggawa ng 
kasamaan. 

52. At iyong makikita yaong may 
sakit sa kanilang puso, na sila ay 
nagmamadali (sa pakikipagkaibigan) 
sa kanila, na nagsasabi: “Kami ay 
nangangamba sa malaking kasawiang 
maaaring sumapit sa amin.” Mala- 
mang na magpapadala ang Allah ng 
tagumpay o di kaya’y isang kapasi- 
yahan (o kautusan) ayon sa Kanyang 
kalooban. Samakatwid sila ay magsi- 
sisi sa mga lihim na kinikimkim ng 

ang iba't ibang kautusan) upang 
subukan kayo sa mga ibinigay Niya 
sa inyo. Kaya magpaligsahan sa 
mga mabubuting gawa. Sa Allah 
ang inyong pagbabalik, at pagka- 
tapos ipababatid Niya sa inyo ang 
hinggil sa lagi ninyong pinag- 
tatalunan. 


49. Kaya magbigay hatol (O 
Muhammad^) sa kanila ay on sa 
ipinahayag ng Allah at huwag 
sundin ang mga walang-saysay 
nilang hangarin, nguni't mag-ingat 
(sa kanilang mga kasinungalingan 
at huwag palilinlang) sa kanila 
upang hindi ka nila mailayo sa 
anumang ipinadala sa iyo ng Allah. 
At kung sila man ay tumalikod, 
magkagayo’y dapat mabatid na ang 
kalooban ng Allah ay parusahan sila 
dahil sa kanilang mga pagkakasala. 
At katotohanan, karamihan sa tao 
ay mga Fasiq (mapanghimagsik). 

50. Magkagayon ang hinahanap pa 
ba nila ay ang paghatol (noong 
panahon) ng Jahiliyyah (kamang- 
mangan)? At sino pa ba ang hihigit 
sa Allah sa paghatol (na sadyang 

47. (Aming sinabi) Hayaang mag- 
hatol ang mga angkan ng ‘Injil 
(Ebanghelyo) ayon sa ipinahayag dito 
ng Allah. At sinumang hindi mag- 
bigay hatol ayon sa (liwanag na) 
ipinahayag ng Allah, magkagayon 
sila ay walang ipinagkaiba sa mga 
(taong) mapanghimagsik. 

48. At Aming ipinadala sa iyo (O 
Muhammad^) ang Aklat ( Qur'an ) 
sa katotohanan, na nagpapatunay sa 
mga Banal na Kasulatan na nauna rito 
at isang Muhayminan 36 (mapagkakati- 
walaang saksi) sa mga ito. Kaya 
magbigay ng hatol sa pagitan nila 
ayon sa ipinahayag ng Allah, at 
huwag sundin ang mga walang- 
saysay nilang hangarin, na lihis sa 
katotohanang dumating sa iyo. Sa 
bawa't isa sa inyo, Kami ay 
nagtakda ng kautusan (batas) at 
isang maliwanag na landas. Kung 
ninais lamang ng Allah, ginawa 
Niya kayong iisang bansa (at iisang 
batas na susundin). Nguni’t (ipinahayag 

36 Muhayminan : Ang Qur’an ay isang mapagkakatiwalaan, saksi at nangingibabaw sa lahat n 
naunang mga Aklat. Kaya naman, ipinahayag ito ng Allah bilang kahuli-hulihang Kasulatan n 
Kanyang iingatan at babantayan laban sa anumang pagbabago o mga pagsusog. 


27 





ipinahayag ng Allah, magkagayon 
(sila) ay di mananampalataya. 

45. At dito (sa Aklat na ito, ang 
Torah) ay Aming ipinag-utos sa 
kanila: “Buhay sa buhay, mata sa 
mata, ilong sa ilong, tainga sa tainga, 
ngipin sa ngipin, at ang mga sugat 
ay ayon sa katumbas na sukat.” 
Datapwa’t sinumang (magpatawad 
at) ipaubaya ang paghihiganti bilang 
kawanggawa, ito ay isang pagpawi 
ng kasalanan para sa kanya. At 
sinumang hindi maghatol batay sa 
ipinahayag ng Allah, magkagayon 
(sila) ay di makatarungan. 

46. At sa kanilang mga yapak, 35 
Aming ipinadala si ‘Isa (Hesus), 
ang anak ni Maryam (Maria), na 
nagpapatunay sa Tawrah (Torah) na 
unang dumating sa kanya, at Aming 
ibinigay sa kanya ang ‘Injil 
(Ebanghelyo), naglalaman ng patnubay 
at liwanag at isang patunay sa 
Tawrah (Batas [Torah]) na unang 
dumating dito, isang patnubay at 
paalaala para sa mga may Taqwa 
(takot) sa Allah. 


5 Sa kanilang mga yapak” ay nauukol sa mga Propeta na nagmula sa Angkan ng Israel. 

nan, minamahal ng Allah ang mga 
makatarungan. 

43. Nguni’t papaano sila dudulog sa 
iyo upang hingin ang iyong 
kapasiyahan samantalang nasa kanila 
ang Tawrah (ang Batas - Torah) na 
(malinaw na) nakasaad dito ang 
kapasiyahan ng Allah? Magkaga- 
yunman (at) pagkaraan nito, sila ay 
tatalikod pa rin. Sapagka’t sila ay di 
mananampalataya. 

44. Katotohanan, Aming ipinadala 
ang Tawrah (ang Batas kay Moises), 
na kung saan naroon ang patnubay at 
liwanag. Sa pamamagitan nito, ang 
mga Propeta, na isinuko ang kanilang 
mga sarili sa kalooban ng Allah, ay 
nagbigay-hatol sa mga Hudyo. At 
ipinagtiwala sa mga Rabbi (maaalam 
na may katungkulan) at mga Ahbar 
(paham sa kanila) ang pangangalaga 
sa Aklat ng Allah (na huwag nila 
itong baguhin), at sila ay mga saksi 
(sa pagkamakatotohanan) nito. 
Magkagayo’y huwag matakot sa tao 
bagkus matakot sa Akin at huwag 
ipagbili ang Aking mga Talata sa 
isang hamak na halaga. At 
sinumang hindi maghatol batay sa 

nais ilagay ng Allah sa Fitnah 
(pagkaligaw), wala kang magagawa 
para sa kanya upang salungatin ang 
Allah. Sila yaong hindi ninanais ng 
Allah na dalisayin ang kanilang mga 
puso. Para sa kanila’y isang kahihiyan 
sa mundong ito, at isang napakatinding 
parusa sa Kabilang Buhay. 

42. Sila ay (may pagnanais at labis 
na) nakikinig sa mga kasinunga- 
lingan, sa paglamon sa anumang 
ipinagbabawal 34 . Kaya kung sila man 
ay pumunta sa iyo, maaari kang mag- 
bigay hatol sa pagitan nila o maaari 
mong talikuran sila. Kung tumalikod 
ka (at lumayo) sa kanila, hindi ka nila 
mapipinsala ng kahit kaunti. At kung 
ikaw ay hahatol, humatol nang may 
katarungan sa pagitan nila. Katotoha- 

Muslim na may dalawang Hudyo, lalake at babae, ang dinala kay Propeta Muhammad® dahil 
sila’y nagkasala ng pangangalunya. Ang Sugo ng AUSh ay nagtanong sa kanila, A no ang batas 
na makikita ninyo sa Tawrah hinggil sa pangangalunya? Kanilang sinabi, Ibubunyag at 
ilalantad namin sila, isasakay namin sila sa buriko na nakaharap sa likuran nito, at ipaparada 
namin sila sa buong bayan. Sinabi ng Propeta ®, Dalhin dito ang Tawrah at basahin kung kayo 
nga ay makatotohanan. Kaya dinala nila ang Tawrah at nagbasa mula rito. Nang makarating sa 
talata hinggil sa parusang pagbato sa nangalunya, tinakpan ito ng bumabasa ng kanyang kamay at 
binasa lamang niya kung ano ang nasa una at huli ng talata. Si Abdullah bin Salam na naroroon 
ay nagsabi sa Propeta®, Ipag-utos mo sa kanyang alisin ang kanyang kamay. At inalis ang 
kamay ng bumabasa at nalantad ang pahayag hinggil sa pagbato. Kaya ipinag-utos ng Propeta® 
na batuhin kapuwa ang mga nagkasala ng pangangalunya, at sila’y binato. (Muslim 3:1326). 

34 Paglamon, pagsuong, at pagkahumaling sa anumang ipinagbabawal katulad ng patubuan at pagsuhol 
at pagsasamantala sa kahinaan ng kanilang kapuwa upang sila’y gawan ng panlalamang. 

41. O Sugo^M Huwag mong ika- 
lungkot yaong (mga taong) nakiki- 
pagpaligsahan (sa isa't isa) upang 
mahulog sa kawalan ng pananam¬ 
palataya, (maging sila man ay) kabilang 
sa mga (taong) nagsasabing: “Kami ay 
naniniwala” sa kanilang mga bibig 
(lamang) subali’t ang kanilang puso’y 
walang (nilalamang) pananampalataya. 
At kabilang sa mga Hudyo ay may 
nakikinig (nang labis) sa mga 
kasinungalingan - nakikinig sa iba 
na hindi naman pumupunta sa iyo. 32 
Kanilang pinapalitan ang mga salita 
sa kinalalagyan nito. Kanilang 
sinasabi: “Kung kayo ay binigyan 
nito (hatol sa paghagupit sa nanga- 
lunya), tanggapin ito; nguni't kung 
kayo ay hindi binigyan nito, magka- 
gayo’y mag-ingat!” 33 At sinumang 

Ang talatang ito ay ipinahayag hinggil sa mga taong nagmamadali tungo sa pagkapariwara at 
kawalan ng pananampalataya, lumilihis sila sa pagsunod sa Allah at sa Kanyang Sugo^. Higit 
na sinusunod ang sarili nilang haka-haka at pagnanais kaysa sa pagsunod sa ipinag-uutos ng 
Allah. Nagkukunwari silang mananampalataya sa kanilang mga salita bagaman ang kanilang mga 
puso’y hungkag sa paniniwala. Sila ang mga mapagbalatkayo. Nakikinig sila sa mga sinasabi ng 
ibang tao na hindi naman dumadalo sa mga pagpupulong na ginaganap ng taong-bayan na 
kasama ang Propeta 

33 Ang bahaging ito ng talata ay nauukol sa ilang mga Hudyo na iniiba ang mga salita ng 
kanilang Aklat (Tawrah), binabago ang kahulugan bagaman batid nila at nauunawaan nang ganap 
ang diwa ng mga ito. Iniba nila ang batas na nakasulat sa Tawrah hinggil sa parusang pagbato sa 
pangangalunya. Ayaw nilang ipatupad ang pagbato at pinalitan nila ito ng paghagupit ng 100 
beses, at ang pagparada sa mga salarin sakay ng buriko sa buong bayan. Naitala ni Imaam 

Allah ay Lubos na Makapangyarihan, 
ang Matalino. 


39. Nguni’t sinuman ang magsisi 
(pigilin ang sarili sa pagnanakaw at 
magbagong buhay) pagkatapos ng 
kanyang pagkakasala at gumawa ng 
mabubuti, magkagayo’y tunay na 
patatawarin siya ng Allah. 31 Kato- 
tohanan, ang Allah ay Lagi nang 
Mapagpatawad, ang Mahabagin. 

[jt 

© 

40. Hindi ba ninyo nalalaman na 
katotohanan nasa Allah (lamang) ang 
kapangyarihan sa mga kalangitan at 
sa kalupaan! Pinarurusahan Niya 
ang sinumang Kanyang naisin at 
pinatatawad Niya ang sinumang 
Kanyang naisin. At ang Allah ay 
may kakayahan sa lahat ng bagay. 

jjii 

©W 

31 Naitala ni Imaam Ahmad na si ‘Abdullaah bin ‘Amir ay nagsabi na isang babae ang nagnakaw 
noong panahon ng Sugo ng Allah. Dinala siya ng mga ninakawan niya sa Propeta & at sila’y nagsabi: 

0 Sugo ng Allah, ninakawan kami ng babaing ito! Ang kamag-anak ng babae ay nagsabi: 0 Sugo ng 
Allah, nais naming tubusin siya. Ang Sugo ng Allah ay nagsabi: Putulin ang kanyang kamay! Muling 
nagsabi ang mga kamag-anak ng babae: Tutubusin namin siya sa halagang 500 dinar. Ang Sugo ng 

Allah ay nagsabi: Putulin ang kanyang kamay. Kaya ang kanyang kamay ay pinutol at ang babae ay 
nagtanong, O Sugo ng Allah, may pagkakataon pa ba akong magsisi} Siya’y sumagot: Oo, Sa araw 
na ito y malaya ka nasa iyong kasalanan katulad noong araw na ipinanganak ka ng iyong ina. At ang 
talatang ito sa kabanata Al-Ma’idah ay ipinahayag: Nguni't sinuman ang magsisi pagkatapos ng 
kanyang pagkakasala at gumawa ng mabubuti, magkagayo y katolohanang patatawarin siya ng A llah. 
Katotohanan, ang Allah ay Lagi nang Mapagpatawad ang Mahabagin. 

36. Katotohanan, yaong mga tu- 
manggi sa pananampalataya, kahit 
mapasakanila ang lahat (ng yaman) 
sa lupa at dagdagan pa ng kasindami 
nito upang gawing pantubos sa 
kanilang sarili laban sa kaparusahan 
sa Araw ng Muling Pagkabuhay, 
kailanma’y hindi ito tatanggapin sa 
kanila. At mapapasakanila ang 
isang napakasakit na parusa. 

37. Magnanais silang makalabas 
mula sa Apoy (Impiyemo), nguni’t 
hindi sila makalalabas doon magpa- 
kailanman; at mapapasakanila ang 
kaparusahang walang hanggan. 

38. At (hinggil) sa lalaking magna- 
nakaw at sa babaing magnanakaw, 
putulin ang kanilang kamay bilang 
kabayaran sa kanilang ginawa, 
isang kaparusahan na magsisilbing 
halimbawa mula sa Allah. 30 At ang 

30 Ipinag-uutos ng Allah na ang kamay ng nagnakaw ay dapat putulin, maging siya man ay lalake 
o babae. Isinalaysay ni Abu Hurayrah na ang Sugo ng Allah ay nagsabi: Sumpain nawa ng Allah 
ang magnanakaw na nagnakaw ng isang itlog at dahil dito'y naputol ang kanyang kamay. 
(Muslim 3:1314). Naitala rin nina Bukhari at Muslim na si ‘A’ishah ay nagsabi na ang Sugo ng 
Alldh ay nagwika: Ang kamay ng isang magnanakaw ay dapat putulin kung siya ay nagnakaw ng 
ikaapat na bahagi ng isang Dinar o higit pa. (Muslim 3:1312). Ito ang hatol bilang parusa sa 
mga kasamaang kanilang ginawa - sa pagnanakaw ng ari-arian ng iba. Kung ano ang ginamit sa 
pagnanakaw (kamay) ay dapat putulin bilang parusang itinakda ng Allah sa kanilang 
pagkakasala. 

sa kalupaan ay patayin o sila’y 
ipako sa krus, o putulin ang 
magkabila nilang kamay at paa, o 
ipatapon sila mula sa lupain. 28 Iyon 
ang kanilang kahihiyan sa mundong 
ito, at mapapasakanila ang isang 
napakalaking kaparusahan sa Kabilang 
Buhay. 

34. Maliban sa mga nanumbalik 
nang may pagsisisi bago pa man sila 
sumailalim sa inyong kapangyari- 
han; 29 sa ganitong pangyayari, dapat 
ninyong malaman na ang Allah ay 
Lagi nang Mapagpatawad, ang 
Mahabagin. 

35. O kayong mananampalataya! 
Magkaroon ng Taqwa (takot) sa 
Allah at hanapin ang Wasilah (mga 
paraang makapaglalapit) sa Kanya, 
at magsumikap sa Kanyang landas 
upang kayo ay maging matagumpay. 

28 Isinalaysay ni ‘Ali bin Abi Talhah na si fbn Abbas ay nagsabi hinggil sa talatang ito, 
‘Sinumang maghimagsik sa lupain ng mga Muslim at nagkakalat ng pananakot sa kapaligiran at 
siya ay nabihag, ang pinunong Muslim ay may pagpipilian: Maaari siyang patayin o ipako sa 
krus, o putulin ang kanyang mga kamay at paa, o ipatapon sa ibang lupain, 

29 Sila yaong gumawa ng kasalanan sa lupaing pamamahala ng mga Muslim na matapos tumakas 
ay bumalik at nagpahayag ng pagsisisi bago pa man sila madakip sa kanilang kasalanan. 

kapatid?” At siya’y naging isa sa 
mga nagsisisi (at nagdadalamhati). 

32. Dahil doon (sa ginawang pag- 
patay ni Cain kay Abel), ipinag-utos 
Namin sa Angkan ng Israel na sinuman 
ang pumatay (ng tao) hindi bilang 
ganti (o kabayaran) sa salang 
pamamaslang (ng tao), o di kaya ay 
maghasik ng kasamaan sa kalupaan 
- ay para na rin niyang pinatay ang 
buong sangkatauhan. At sinuman 
ang magligtas ng isang buhay, ay para 
na rin niyang iniligtas ang buhay ng 
buong sangkatauhan. At katotohanan, 
dumating sa kanila ang mga Sugo 
Namin na may dalang malinaw na 
Bayyinat (mga katibayan, patunay, at 
tanda). Gayunpaman, pagkaraan nito 
ay marami pa rin sa kanila ang 
nagpatuloy ng pagmamalabis sa iti- 
nakdang hangganan dito sa kalupaan. 

33. Ang tanging kabayaran (pa- 
rusa) sa mga nagtataguyod ng dig- 
maan laban sa Allah at sa Kanyang 
Sugo^ at gumagawa ng kasamaan 

27 Isinalaysay ni ‘Ali bin Abi Talhah na si Ibn Abbas ay nagsabi: “Isang uwak ang dumating sa 
tabi ng isang patay na uwak at ito’y kumahig sa lupa upang takpan ito hanggang sa ito’y 
mailibing sa lupa”. Kaya naman si Cain ay nagsabi: “Kasawian sa akin! Wala ba akong 
kakayahang maging katulad nitong uwak na itago ang bangkay ng aking kapatid?” 

ay may takot sa Allah, ang 
Panginoon ng ‘Alamin (sangkatauhan, 
Jinn at lahat ng nilikha).” 


29. “Katotohanan, (higit na) hina- 
hangad ko ang hayaan kang managot 
sa aking kasalanan 26 at maging sa 
kasalanan mo, magkagayo’y mabibi- 
lang ka sa mga mananahanan sa Apoy 
(Impiyemo), at iyan ang kabayaran 
sa mga mapaggawa ng masama.” 

^ 4l 

30. Kaya ang sarili na rin niya 
(Cain) ang nag-udyok sa kanya na 
(makatuwiran lamang na) patayin 
ang kanyang kapatid (na si Abel); 
pinatay niya ito at (siya’y) naging 
isa sa mga talunan. 


31. Pagkaraa’y ipinadala ng Allah 
ang isang uwak na kumahig sa lupa 
upang ipakita sa kanya kung paano 
itago ang bangkay ng kanyang 
kapatid. Siya (si Cain) ay nagsabi: 
“Kasawian sa akin! Wala ba akong 
kakayahang maging katulad nitong 
uwak na itago ang bangkay ng aking 

26 Ang kahulugan ng “ang aking kasalanan” ay “ang kasalanan sa pagpatay mo sa akin” na iyong 
pananagutin kasama ng iyong mga kasalanan. (At-Tabari 10:215-216) 

siyahan at ihiwalay) kami sa mga 
taong mapanghimagsik (sa Allah).” 


26. Sinabi (sa kanya ng Allah) 
“Magkagayo’y ipinagbabawal sa 
kanila (ang pumasok sa banal na 
pook na) ito sa loob ng apatnapung 
taon; na sa (katayuang) pagkalito’y 
magpagala-gala sila sa kalupaan. 
Kaya huwag magdalamhati sa mga 
taong mapanghimagsik (sa Allah).” 

27. At isalaysay sa kanila (O 
Muhammad^) ang tunay na 
kasaysayan ng dalawang anak ni 
Adan (sina Habil [Abel] at Qabil 
[Cain]) nang kapwa sila naghandog 
ng pag-aalay (sa Allah). Ito ay 
tinanggap mula sa isa (Abel) at 
tinanggihan mula sa iba (Cain). 
Sinabi (ni Cain): “Katiyakang ikaw 
ay aking papatayin.” Sinabi (ni Abel): 
“Katotohanan, tinatanggap lamang 
ng Allah ang mula sa Al-Muttaqun 
(mga may takot sa Allah).” 

28. “Kung iyong iuunat ang iyong 
kamay (laban sa akin) upang ako ay 
patayin, kailanma’y hindi ko iuunat 
ang aking kamay (laban sa iyo) 
upang ikaw ay patayin; sapagka't ako 

Kapag sila’y umalis na, doon 
lamang kami papasok.” 

23. Nagsabi ang dalawang lala- 
king 25 kabilang sa (mga taong) may 
Taqwa (takot) sa Allah, na sa 
kanila’y ipinagkaloob ng Allah ang 
Kanyang pagpapala: “Pasukin 
(lusubin) sila sa may tarangkahan; 
sapagka't kung kayo ay makapasok 
doon, ang tagumpay ay mapapasainyo. 
At ibigay ang inyong tiwala sa 
Allah kung kayo nga ay tunay na 
mananampalataya.” 

24. Sila ay nagsabi: “O Musa 
(Moises)! Kailanma’y hindi namin 
papasukin ito habang sila’y naroroon. 
Kaya pumunta ka, ikaw at ang iyong 
Panginoon at makipaglaban kayong 
dalawa, at kami ay maghihintay na 
lamang dito.” 

25. Siya (Musa) ay nagsabi: “O 
Panginoon ko! (Katotohanan), ako 
ay walang kakayahan maliban (lamang) 
sa aking sarili at sa aking kapatid, 
magkagayo’y Ifruq (hatulan at pagpa- 

25 Ang dalawang lalaking kabilang sa mga taong may takot sa Allah na Kanyang ginawaran n{ 
ibayong pagpapala ay sina Yuwsha’, ang anak ni Nun, at si Kalib, ang anak ni Yufna. (At-Tabar 
10:176-178) 

ting na sa inyo ang tagapaghatid ng 
magagandang balita at tagapagbabala. 
At ang Allah ay may kakayahan sa 
lahat ng bagay. 


20. At (tandaan) nang sabihin ni 
Musa (Moises) sa kanyang angkan: 
“O aking angkan! Tandaan ang mga 
pagpapala ng Allah sa inyo: nang 
magtakda Siya ng mga Propeta 
mula sa inyo, ginawa kayong mga 
hari at ipinagkaloob sa inyo ang 
hindi Niya ipinagkaloob kahit 
kaninuman sa Kanyang mga nilikha 
(‘ Alamin ).” 24 

Jli 

21. “0 aking angkan! Pumasok sa 
Banal na Pook na itinalaga ng Allah 
para sa inyo at huwag tumalikod (sa 
pakikipaglaban sa inyong kaaway); 
sapagka't, kung magkagayo’y ibaba- 
lik kayong mga talunan.” 

fitter 

22. Sila ay nagsabi: “O Musa 
(Moises)! Sa loob nito’y may mga 
taong pambihira ang lakas, at kai- 
lanma’y hindi namin papasukin ito 
hangga't hindi nila ito lisanin. 

hji Ijli lylli 

24 Ang Angkan ng Israel ang pinakamarangal na tao sa lahat ng mamamayan noong kanilang 
panahon kung ihahambing sa mga Griyego, Copts at sa iba pa. 


15 




Kanyang nililikha ang anumang 
Kanyang naisin. At ang Allah ay 
may kakayahan sa lahat ng bagay. 

18. At (kapwa) sinasabi ng mga 
Hudyo at mga Kristiyano: “Kami ay 
mga anak ng Allah at ang Kanyang 
mga minamahal.” Sabihin mo (O 
Muhammad^): “Magkagayon, bakit 
pinarurusahan Niya kayo sa inyong 
mga kasalanan?” Hindi lamang 
iyon, kayo’y mga tao lamang na 
kabilang sa Kanyang mga nilikha. 
Pinatatawad Niya ang sinumang 
Kanyang naisin at pinarurusahan 
Niya ang sinumang Kanyang naisin. 
At sa Allah ang pamamahala ng 
mga kalangitan at ng kalupaan at ng 
lahat ng nasa pagitan nito; at sa 
Kanya ang pagbabalik (ng lahat). 

19. O Angkan ng Kasulatan (Hud¬ 
yo at Kristiyano)! Ngayon ay duma- 
ting na sa inyo ang Aming Sugo 
(Muhammad^) na ginagawang ma- 
linaw ang mga bagay sa inyo pag- 
karaang matigil ang (kawing ng) 
mga Sugo, upang di ninyo sabihin: 
“Walang dumating na tagapaghatid ng 
magagandang balita at tagapagbabala 
sa amin.” Nguni't ngayon ay duma- 

mula sa Allah ang liwanag at isang 
malinaw na Aklat (ang Qur'an). 

16. Na sa pamamagitan nito’y 
pinapatnubayan ng Allah ang lahat 
ng naghahanap ng Kanyang 
kasiyahan tungo sa mga landas ng 
kapayapaan, at sila ay Kanyang 
hinahango mula sa dilim patungo sa 
liwanag at pinapatnubayan sila sa 
matuwid na landas. 

17. Tunay na di mananampalataya 
yaong mga nagsasabing ang Allah 
ay (si Hesus) ang Mesiyas - ang 
anak ni Maryam (Maria). Sabihin 
mo (O Muhammad^!): “Sino ba 
ang may kakayahan kahit kaunti 
laban sa Allah kung Kanyang 
naising wasakin ang Mesiyas - ang 
anak ni Maryam (Maria), ang 
kanyang ina, at ang lahat ng nasa 
kalupaan nang magkakasama?” At 
sa Allah (lamang) ang pamamahala 
ng mga kalangitan at ng kalupaan, 
at ang lahat ng nasa pagitan nito. 

(Hudyo at Kristiyano)! Katotohanang dumating na sa inyo ang Anting Sugo (Muhammad&) na 
ipinaliliwanag sa inyo ang karamihan sa mga inililihim ninyo sa Banal na Kasulatan at sa 
maraming nilalaktawan. Ang pagbato (sa nangalunya) ay nabibilang sa mga bagay na kanilang 
inililihim sa Kasulatang ipinadala ng Allah sa kanila. (Al-Hakim 4:359) 


13 




Katotohanan, mahal ng Allah ang mga 
Al-Muhsinun (mga masigasig sa 
paggawa ng kabutihan). 

14. At mula (rin) sa mga nagsa- 
sabing sila’y mga Kristiyano, Aming 
tinanggap ang kanilang tipan, nguni't 
masidhi nilang tinalikuran ang 
(magandang) bahagi ng Mensaheng 
ipinadala sa kanila. Kaya Aming 
itinanim sa kanila ang pagkapoot at 
pagkasuklam (sa isa’t isa) hanggang 
sa Araw ng Pagkabuhay na Muli. At 
ipababatid ng Allah sa kanila ang 
dati nilang ginagawa. 22 

15. mga Angkan ng Kasulatan 
(Hudyo at Kristiyano)! Katotohanang 
dumating na sa inyo ang Aming Sugo 
(Muhammad^) na ipinaliliwanag sa 
inyo ang karamihan sa mga inililihim 
ninyo sa Banal na Kasulatan {Tawrah 
at ‘Injil) at sa maraming nilalak- 
tawan. 23 Tunay na dumating sa inyo 

22 Nagbibigay babala at banta ang Allah sa mga Kristiyano na sila’y pananagutin sa kanilang 
kasinungalingan laban sa Kanya at sa Kanyang Sugo®. Ang mga Kristiyano ay nagsasabing may 
anak ang Allah at Siya’y may kahati sa Kanyang Pagkadiyos. Ang Allah ay Tanging lisa, Ang 
May-Kasapatan, ang Isang hindi ipinanganak ni nagkaanak, at Siya ay walang katulad. 

23 Kaya ipinaliwanag ni Propeta Muhammad® sa mga Angkan ng Kasulatan kung saan nila 
binago, binaluktot at pinalitan ang Mensahe, at ang kanilang kasinungalingan laban sa Allah, 
Naitala ni Al-Hakim na si Ibn ‘Abbas ay nagsabi: Sinumang hindi naniniwala sa pagbato (sa mga 
nangalunya) ay hindi naniniwala sa Quran, sapagka’t sinabi ng Allah: O Angkan ng Kasulatan 

tulungan sila, at magpahiram ng 
mabuting pautang sa Allah (ang 
gumugol ng anumang bagay para sa 
Kanya). Katotohanan, Aking patatawarin 
ang inyong mga kasalanan at 
papapasukin kayo sa mga Hardin 
(Paraiso) na sa ilalim nito’y may mga 
ilog na umaagos. Nguni’t, sinuman sa 
inyo ang tumanggi sa pananampalataya 
pagkaraan nito, tunay na siya ay 
naligaw (nang malayo) sa tuwid na 
landas.” 

13. Kaya dahil sa hindi nila pag- 
tupad sa kasunduan, sila ay Aming 
isinumpa at pinatigas ang kanilang 
mga puso. Kanilang iniba ang 
(tamang) kinalalagyan ng mga Salita 
at masidhing tinalikuran ang (magan- 
dang) bahagi ng Mensaheng ipinadala 
sa kanila. At hindi hihinto na maka- 
kita kayo ng kanilang panlilinlang, 
maliban ang iilan sa kanila 21 . Nguni't 
patawarin sila at bigyang paumanhin 
(ang kanilang masasamang gawa). 

21 Dahil sa kanilang paglabag sa pangakong ibinigay nila sa Allah, sila’y isinumpa at inilihis sa 
katotohanan, at inalis sila sa patnubay. Hindi sila tumatanggap ng anumang pangaral dahil sa 
katigasan ng kanilang puso. Dahil naging masama at tiwali ang kanilang pang-unawa, binago nila 
ang malinaw na kahulugan ng Aklat na ipinadala ng Allah, binaluktot nila ang mga babala at 
palatandaan nito. Iniuugnay nila sa Allah ang hindi naman Niya sinabi. Kanilang tinalikuran ang 
Aklat sa pamamagitan ng di-pagsagawa nito at pagsawalang-bahala nito. 

(nakalaang) kapatawaran at isang 
maluwalhating gantimpala. 


10. At yaong mga hindi naniniwala 
at itinatatwa ang Aming mga ‘Ayat 
(katibayan, patunay, talata, aral, 
tanda, kapahayagan atbp.), sila 
yaong mananahanan sa Apoy ng 
Impiyemo. 

11. O kayong mananampalataya! 
Tandaan ang pagpapala ng Allah sa 
inyo noong maghangad ang ilan (sa 
kanilang balak) na iunat ang 
kanilang mga kamay laban sa inyo, 
nguni't pinigil (ng Allah) para sa 
inyo ang kanilang mga kamay. 
Kaya magkaroon ng Taqwd (takot) 
sa Allah. At hayaang sa Allah 
(lamang) ipagkaloob ang pagtitiwala 
ng mga mananampalataya. 

12. At tunay na tinanggap ng Allah 
ang tipan mula sa Angkan ng Israel 
(Hudyo). At Kami ay humirang 
mula sa kanila ng labindalawang 
pinuno. At ang Allah ay nagsabi: 
“Ako ay kasama ninyo kung kayo 
ay magsagawa ng Salah at 
magbigay ng Zakah at maniwala sa 
Aking mga Sugo; tanggapin at 

lihim na) nilalaman ng (inyong) 
dibdib. 


8. O kayong mananampalataya! 
Maging matatag 18 para sa Allah bi- 
lang mga makatarungang saksi 19 , at 
huwag hayaan na ang poot at galit 
sa iba ang maging sanhi ng inyong 
pag-iwas sa katarungan 20 . Maging 
makatarungan, ito ang higit na 
malapit sa Taqwa\ at magkaroon ng 
Taqwa (takot) sa Allah. Katotohanan, 
ang Allah ang Lubos na Nakababatid 
sa inyong mga ginagawa. 

9. Nangako ang Allah sa mga 
mananampalataya at gumagawa ng 
mga kabutihan, sa kanila’y may 

18 Maging matatag: Hinggil ito sa pagsasabi ng katotohanan para sa kasiyahan ng Allah, hindi 
para sa kapakanan ng tao o sa pagnanais na magkaroon ng pangalan o katanyagan. 

19 Makatarungang saksi: Ang pagpapanatili ng katarungan at iwasan ang paglabag. Si An-Numan 
bin Bashir ay nagsabi: Binigyan ako ng regalo ng aking ama, nguni’t hindi pumayag ang aking 
ina at nagsabing hindi siya makapapayag dito hangga’t hindi kuning saksi ang Sugo ng Allah. 
Kaya pumunta ang aking ama sa Sugo ng Allah at hiningi ang kanyang pagsaksi sa pagbibigay 
niya ng regalo sa akin. Ang Sugo ng Allah ay nagtanong: Nagbigay ka ba ng katulad nito sa iba 
mong mga anak? Siya’y sumagot ng hindi. Ang Sugo ng Allah ay nagsabi: Magkaroon ka ng 
Taqwa ftakot) sa Allah at iyong pakitunguhan nang pantay ang iyong mga anak. Dagdag pa 
niya: Hindi ako magiging saksi sa isanggawaing hindi makatarungan. Bumalik ang aking ama at 
binawi ang regalo sa akin. (Muslim 3:1242) 

20 Huwag padadala sa simbuyo ng galit sa iba upang talikuran ang pagiging makatarungan sa 
kanila, manapa’y maging makatarungan sa lahat, maging kaibigan man o kaaway. 





Nguni't kung kayo ay may karam- 
daman o naglalakbay, o ang sinuman 
sa inyo ay nanggaling (sa palikuran) 
sa pagsagot sa tawag ng kalikasan, 
o kayo ay nakipagtalik sa kababaihan 
(sa asawa), at (sa gayong pagkakataon 
ay) wala kayong matagpuang tubig, 
magkagayo’y magsagawa ng Tayam- 
mum sa (pamamagitan ng) malinis 
na lupa at ihaplus ito sa inyong 
mukha at mga kamay. Hindi nais ng 
Allah na ilagay kayo sa kahirapan, 
nguni't nais Niyang kayo ay 
padalisayin, at gawing lubos ang 
Kanyang pagpapala sa inyo upang 
kayo’y maging mapagpasalamat. 

7. At tandaan ang pagpapala ng 
Allah sa inyo at ang Kanyang tipan 
na Kanyang pinagtibay sa inyo 
nang inyong sabihin: “Narinig 
namin at susundin namin.” 17 At 
magkaroon ng Taqwa (takot) sa 
Allah. Katotohanan, ang Allah ay 
Lubos na Maalam sa (anumang 

17 Nagbigay ng paalaala ang Allah sa mga mananampalataya hinggil sa Kanyang biyaya - (ang 
Islam at ang pagpapadala Niya sa kanila ng isang marangal na Sugo&). Nagbigay din Siya ng 
paalaala sa kasunduan at pangako na Kanyang tinanggap mula sa kanila upang sundin ang Sugo 
itaguyod at tulungan siya, ipatupad ang kanyang batas at ibahagi ito para sa kanya, habang 
tinatanggap nila ito sa kanilang mga sarili. “Narinig namin at susundin namin.” Ito ang 
pangakong ibinigay nila sa Sugo ng Allah sa kanilang pagyakap sa Islam. 



Kasulatan (Hudyo at Kristiyano) 
bago (dumating) ang inyong 
panahon, kapag naibigay na ninyo sa 
kanila ang nararapat na Mahr 
(handog na ibinibigay ng lalaki sa 
mapapangasawa), hinahangad ang 
kadalisayan at hindi ang bawal na 
pakikipagtalik, at huwag silang gawing 
kasintahan (o kalaguyo). At sinumang 
magtakwil sa pananampalataya, 
magkagayo’y walang saysay ang 
kanyang gawa. At sa Kabilang Buhay, 
siya ay mabibilang sa mga talunan. 

6. O kayong mananampalataya! 
Kapag may layon kayong 
magsagawa ng Saldh (Pagdarasal), 
magkagayo’y hugasan ang inyong 
mukha at mga kamay (braso) 
hanggang siko, at haplusin (sa 
pamamagitan ng basang palad ng 
inyong mga kamay) ang inyong ulo, 
at (hugasan) ang inyong mga paa 
hanggang bukung-bukong. Kung 
kayo ay nasa kalagayan ng 
Janabah, ]6 linisin ang inyong sarili 
(paliguan ang buong katawan). 

16 Janaba : Isang katayuan na kung saan ang isang Muslim ay nangangailangan ng Ghusl 
(pagpapaligo ng buong katawan) dahil sa pakikipagtalik sa asawa, o dulot ng isang sensuwal na 
panaginip o anumang kaparaanang umabot sa sukdulang maglabas ng semilya. 



ipinag-utos sa inyo ng Allah; kaya 
kainin ang nahuli nila para sa inyo 
nguni't banggitin ang Pangalan ng 
Allah 13 sa mga ito at magkaroon ng 
takot sa Allah. Katotohanan, ang 
Allah ay maagap sa pagtutuos (o 
pagbibilang).” 

5. Sa araw na ito ay ipinahihintulot 
sa inyo ang At-Tayyibat (mga 
pagkaing Halal - mabubuti at mali- 
linis). Ang mga pagkain ng Angkan 
ng Kasulatan (Hudyo at Kristiyano) 14 
ay ipinahihintulot sa inyo, at ang 
inyong pagkain ay ipinahihintulot sa 
kanila. (Ipinahihintulot sa inyo ang 
pagpapakasal) sa mga mararangal na 
kababaihan mula sa mga mananam- 
palataya at mararangal na kaba¬ 
baihan 15 mula sa pinagkalooban ng 

13 Banggitin ang Pangalan ng Allah: Si Propeta Muhammad 5 ^ ay nagsabi: Kung inyong 
pinakawalan ang mangangasong aso, magkagayo'y banggitin ang Pangalan ng Allah. Anuman 
ang nahuli nito para sa iyo at natagpuan mo itong buhay, katayin ito. Kung ito ay matagpuan 
mong patay na at hindi naman kinain ng aso, maaari mong kainin ito sapagka't ginawa lamang 
ng aso na matupad angpagkatay sa kanya. (Muslim 3:1530). Sinabi pa rin ng Propeta&: Kung 
natagpuan mong kinain na ng aso ang alinmang bahagi nito, huwag itong kainin sapagka't ako 
ay nag-aalala na hinuli ng aso ito para sa kanya. (Muslim 3:1529) 

14 Ang mga pagkain ng mga Hudyo at Kristiyano katulad ng kinatay na baka, kambing at iba 
pang hayop na maaaring kainin ayon sa batas ng Islam ay ipinahihintulot sa mga Muslim. 
Gayundin naman, ipinahihintulot sa kanila ang pagkain ng mga Muslim. 

15 Ang ‘mararangal na kababaihan’ ay hinggil sa mga kababaihang hindi gumagawa ng 
pangangalunya. 

(lahat ng) mga ito ay Fisq (pagsuway 
sa Allah, kamangmangan at Shirk). 
Sa araw na ito, yaong mga di-naniwala 
ay nawalan na ng pag-asa (na mailayo 
kayo) sa inyong pananampalataya. 
Kaya huwag silang katakutan, bagkus 
matakot sa Akin. Sa araw na ito ay 
Aking ginawang ganap ang inyong 
pananampalataya para sa inyo, at 
ginawang lubos ang Aking pagpapala 
sa inyo, at Aking pinili para sa inyo 
ang Islam bilang inyong pananam¬ 
palataya. Nguni't sa sinumang napi- 
litan sanhi ng matinding pagkagutom, 
nang walang layuning gumawa ng 
kasalanan, katiyakan ang Allah ay 
Lagi nang Mapagpatawad, ang 
Mahabagin. 

4. Tinatanong ka nila (O Muhammad 
kung ano ang (pagkain na) 
pinahihintulutan sa kanila. Sabihin: 
“Ipinahihintulot sa inyo ay At- 
Tayyibat (mga pagkaing Halal - 
mabubuti at malilinis). At yaong 
Jawarih (mga maninilang hayop at 
ibon) na inyong sinanay at tinuruan 
upang manghuli sa kaparaanang 

kinain o) nilapa ng mabangis na 
hayop 9 - maliban kung nakuha pa 
ninyong katayin ito (habang naghi- 
hingalo) 10 , at yaong inialay (kinatay) 
sa An-Nusub (dambanang bato) 11 . 

Gayundin (ipinagbabawal sa inyo) 
ang paggamit ng Al-Azlam (mga 
palaso) upang makapagpasiya 12 . Ang 

9 Tinutukoy dito ang hayop na sinibasib ng leon, leopardo, tigre, lobo, aso, atbp. at kapagdaka’y 
namatay kahit pa man din dumaioy ang dugo nito mula sa sugat sa leeg. 

10 Gayunpaman, kung ang mga hayop na nasakal, napalo, nahulog, nasuwag, o sinibasib ng 
mabangis na hayop ay inabutan pang may buhay at nakuha pang katayin ayon sa alituntunin ng 
Islam, magkagayon ang mga ito ay maaari pa ring kainin. Naitala ni Ibn Jarir na sinabi ni ‘Ali 
(nawa’y kalugdan siya ng Allah): Kung nakuha pa ninyong katayin ang hayop na napalo o 
nahulog o nasuwag habang ang paa nito ay gumagalaw pa, magkagayo’y maaaring kainin ang 
laman nito. 

11 Ang Nusub ay mga dambanang bato na itinayo sa paligid ng Ka'bah. Sinabi ni Ibn Jurayj: 
Noong panahon ng kamangmangan (panahon bago dumating ang Islam), may 360 ang bilang ng 
mga altar ng mga diyus-diyusan na dating ginagamit ng mga Arabo sa kanilang pagkatay ng mga 
hayop. Kanilang dinidiligan ang bawa’t hayop na dumating sa Ka 'bah ng dugo ng mga kinatay na 
hayop na ang laman nito’y pinagpira-piraso at inilalagay sa mga dambana. Ipinagbabawal ng 
Allah ang pagsagawa nito. Ipinagbabawal din Niya ang pagkain sa laman ng anumang hayop na 
kinatay sa paligid ng mga altar na ito kahit na binanggit pa ang Pangalan ng Allah sa pagkatay sa 
mga ito, sapagka’t ang pagkatay sa mga pook ng dambanang itinayo para sa mga diyus-diyusan 
ay isang uri ng Shirk (pagtatambal sa pagsamba sa Allah) na mahigpit na ipinagbawal ng Allah at 
ng Kanyang Sugo&. 

12 Ito ay isang kaugalian ng mga Arabo noong panahon ng kamangmangan. Gumagamit sila ng 
tatlong palaso, ang isa ay may nakasulat na ‘Gawin’, ang pangalawa ay “Huwag gawin’, at ang 
pangatlo ay walang marka. Ang iba naman ay nakasulat doon ang ‘Ipinag-uutos ng Panginoon sa 
akin’, ang pangalawa naman ay ‘Ipinagbabawal ng Panginoon sa akin’ at ang pangatlo ay walang 
marka. Kapag nabunot ang walang marka, magpapatuloy ang bunutan hanggang sa mabunot niya 
ang alin man sa unang dalawa, at dapat niyang gawin o isakatuparan ang anumang nakasulat 
doon. 





3. Ipinagbabawal sa inyo (bilang 
mga pagkain) ang mga: Al-Maytah 
(mga namatay na hayop o laman ng 
(isang) hayop na hindi dumaan sa 
tamang pagkatay), dugo, laman ng 
baboy 6 , at yaong (mga hayop na) 
kinatay bilang alay sa iba maliban 
sa Allah 7 , at yaong mga namatay sa 
sakal (sinasadya man o hindi), o sa 
isang (marahas na) palo, o di kaya’y 
sa pagkahulog, o sa pagkasuwag 8 - 
at yaong (ang ibang bahagi nito ay 

Laman ng baboy: Kasama na rito ang lahat ng uri ng baboy - inaalagaan man o hindi. 
Gayundin ang lahat ng bahagi ng katawan nito maging ang taba. Sinabi ni Propeta Muhammad 
®: Sinumang magsugal sa pamamagitan ng dais (dice), ay katulad ng isang taong inilagay ang 
kamay sa laman at dugo ng baboy. (Muslim 4:1770). Hindi ba higit na malala kung kakainin pa 
ang mga ito? Gayundin, sinabi ni Propeta Muhammad^: Ipinagbawal ng Allah ang 
pangangalakal ng alkohol (anumang nakalalasing), Al-Maytah (hayop na hindi dumaan sa 
tamang pagkatay), baboy, at (mga imahen ng) diyus-diyusan. Ang mga tao ay nagtanong: O 
Sugo ng Allah, paano na ang balat ng mga hayop na ito, at ang taba ng mga ito na ginagamit 
bilang panggrasa sa mga bangka at langis sa mga ilaw? Siya’y nagsabi: Ito ay ipinagbabawal. 
(Muslim 3:1207) 

7 Maliban sa Pangalan ng Allah, ang pagbanggit sa ibang mga pangalan sa pagkatay ng mga 
hayop ay hindi pinahihintulutan sapagka’t ipinag-utos ng AllSh na banggitin lamang ang 
Kanyang Banal na Pangalan sa pagkatay ng mga hayop na Kanyang nilikha. Sinumang hindi 
tumupad nito ay ginawang bawal sa kanya ang laman nito. 

8 Ipinagbabawal kainin ang laman ng hayop na namatay sa sakal maging ito man ay sinasadya o 
hindi, gayundin ang mga hayop na namatay sa pamamagitan ng pagpalo, yaong mga hayop na 
namatay dahil sa pagkahulog sa mataas na pook katulad halimbawa ng bangin, at yaong mga 
hayop na namatay sa pagkasuwag ng ibang hayop kahit na namatay ito dahil sa sugat sa kanyang 
leeg at umagos ang dugo. 



Allah), at ang Qala ’id (mga 
kuwintas na bulaklak sa mga hayop 
na iaalay) 5 , at maging ang mga 
taong patungo sa Sagradong Bahay 
{Makkah) na naghahangad ng 
biyaya at kasiyahan ng kanilang 
Panginoon. Nguni't kapag natapos 
na ninyo ang 'Ihr dm (ng Hajj o 
‘ Umrah ), ang pangangaso (kung 
inyong naisin) ay pinahihintulutan 
na sa inyo. At huwag hayaan na ang 
poot ng mga taong naghahadlang sa 
inyo (noon) sa pagtungo sa Al- 
Masjid Al-Haram (sa Makkah ) ang 
magtulak sa inyo sa (gawaing) 
pagsuway. At magtulungan kayo sa 
Al-Birr (mga gawaing kabutihan) at 
Taqwa (pagkakaroon ng takot at 
pagkamasunurin sa Allah). At 
huwag kayong magtulungan sa 
pagkakasala at pagsuway (sa batas). 
At magkaroon ng Taqwa sa Allah. 
Katotohanan, ang Allah ay mahigpit 
sa (pagpataw ng) parusa. 

5 Qala ’id: ho ang paglalagay ng kuwintas na bulaklak sa mga iaalay na hayop upang maiba sila 
sa ibang mga hayop. Sa ganitong paraan makikilala ang mga ito bilang Hady (iaalay na hayop) na 
siyang magsisilbing palatandaan upang ang sinumang nagnanais ng masama sa mga ito ay 
magkaroon ng pagpipigil sa sarili. 





Kabanata 5 Al-Ma’idah 

(Ang Hapag Na May Pagkain) 

Sa Ngalan ng Allah, Ang Mapagpala, 

Ang Mahabagin 

1. O kayong mananampalataya! 
Tuparin ang (inyong) mga tungkulin 1 . 
Ipinahihintulot sa inyo (bilang pag¬ 
kain) ang lahat ng Bahimatul- ’an ’ami 
(mga hayop na baka) 2 maliban sa mga 
ipahahayag sa inyo (rito). Ipinagba- 
bawal din sa inyo ang pangangaso 
kapag kayo ay nasa kalagayang 
‘Ihram (para sa Hajj o ‘ Umrah ). 
Katotohanan, ipinag-uutos ng Allah 
ang anumang Kanyang naisin. 

2. 0 kayong mananampalataya! 
Huwag lapastanganin ang kabanalan 
ng Sha’a’ir Allah (mga Sagisag ng 
Allah) 3 , maging ang Sagradong 
Buwan 4 , ang Hady (mga hayop) na 
nakalaan bilang pag-aalay (sa 

Tuparin ang mga tungkulin: Ito ay tumutukoy sa mga bagay na ipinahihintulot at ipinagbabawal 
ng Allah. May tipan ang Allah sa mga taong nagpapahayag ng kanilang paniniwala sa Propeta^ 
at sa Aklat na tupdin ang kanilang mga tungkuling ipinahayag Niya sa kanila maging ito ay 
pinahihintulutan o ipinagbabawal. 

2 Bahimatul- ‘an'ami: “Mga hayop na baka” ay isang katawagan ng mga Arabo sa mga uri ng 
hayop katuiad ng kamelyo, baka, tupa, at kambing. Ang mga ipinahihintulot na hayop bilang 
pagkain ay nararapat na dumaan muna sa isang pagkatay na ipinatutupad ng Islam. 

3 Sha ’a 'ir Allah: Mga Sagisag ng Allah katuiad ng mga ritwal na ginagawa sa panahon ng Hajj, 
halimbawa ang As-Safa at Al-Marwah, at ang Hady - mga iaalay na hayop. 

4 Sagradong Buwan: Dhul-Qa 'dah, Dhul-Hijjah, Muharram at Rajab. 



PASIMULA 

Sa Ngalan ng Allah, Ang Mapagbigay, ang Mahabagin 

Ang lahat ng pagpupuri ay sa Allah, ang Rabb (Lumikha, Tagapanustos at Panginoon) ng lahat 
ng nilikha. Pinupuri natin Siya at hinahangad natin ang Kanyang tulong at kapatawaran. 
Sinumang binigyang patnubay ng Allah, walang sinumang makapagliligaw sa kanya. Sinumang 
hinayaan Niyang maligaw, walang sinumang makapagbibigay patnubay sa kanya. Ako ay 
sumasaksi na walang tunay na diyos na dapat sambahin maliban sa Allah - ang nag-iisa at 
walang katambal. Ako ay sumasaksi na si Muhammad ay Alipin at Sugo ng Allah. Nawa’y 
itampok ng Allah ang pagbanggit sa kanya at nawa’y bigyan siya ng kalinga laban sa lahat ng 
masama. Nawa’y pagpalain ng Allah ang pamilya ng Propeta pati na rin ang mga butihing 
kasama niya at gayundin ang lahat ng nasa tamang landas hanggang sa Huling Araw. 

Ipinahayag ang Banal na Qur’an sa huling Propeta at Sugo ng Allah na si Muhammad Ibn 
Abdullah sa loob ng dalawapu’t tatlong taon. ito ay pawang mga Salita ng Allah na Kanyang 
ipinahayag sa pamamagitan ni Anghel Gabriel sa isang napakayaman at napakahusay na wika— 
Arabik. 

Matutunghayan sa Banal na Qur’an (15:9) na ang Allah ay nangako na ito ay Kanyang 
pangangalagaan laban sa anumang pagbabago magpakailanman. Kaya naman, sa mahigit na 14 
na siglo (1400 taon) mula nang ito ay ipahayag, ito ay nananatiling nasa orihinal na anyo at 
malaya sa anumang pagbabago, pagdaragdag, pagbabawas o pagpapalit. 

Ang tungkulin ng Ummah (sambayanang Muslim) ay magkaroon ng tamang pang-unawa sa 
Banal na Qur’an. Dahil sa tungkuling ito, ang pagpapaliwanag sa kahulugan nito ay patuloy na 
inilalathala sa iba’t ibang wika upang maging magaan sa mga Muslim, anuman ang lahi, na 
maunawaan ang nilalaman ng Banal na Qur’an. 

Ang Islamic Studies, Call & Guidance - Philippines (ISCAG) ay nagpasiyang ihanda sa wikang 
Pilipino ang pagpapaliwanag sa kahulugan ng Banal na Qur’an. Ang proyektong ito ay 
isinagawa sa Riyadh, Saudi Arabia. 

Taos-pusong pasasalamat sa ating mga kapatid sa kanilang pagtulong sa pananaliksik, at 
paghahanda at pagrerepaso sa proyektong ito. Nawa’y pagpalain ng Allah ang pagsisikap nating 
maipalaganap ang Kanyang Banal na Salita, Ameen. 

Sa ating mambabasa, nais naming malaman ang anumang payo, mungkahi at suhestiyon na 
inyong maibibigay upang higit na mapahusay ang nilalaman nito. 

Islamic Studies, Call & Guidance - Philippines (ISCAG) 

Maraming Salamat, 


Khalid Evaristo 
President 

Islamic Studies, Call and 
Guidance of the Philippines 
Tel. No.: (0063) (46) 4163371 
Fax No.: (0063) (46) 5061451 

Congressional Road, 
Salitran 1, Dasmariflas, 
Cavite Philippines 
www.iscag.com 

